Prienų herbas

Prienų herbas – pagrindinis Prienų miesto, Prienų seniūnijos ir Prienų rajono savivaldybės heraldikos atributas.

 Aprašas 

Herbo mėlyname lauke raitas šv. Jurgis su sidabriniais šarvais ir purpuriniu apsiaustu ant rudo žirgo, juoda ietimi smeigia po žirgo kojomis žalią drakoną, kuriam iš narsų veržiasi raudona ugnis.Šventasis Jurgis (I).  Piligrimai.lt (tikrinta 2022-05-06). Žirgo kamanos (pakinktai), balnas ir kiti pakinktai sidabriniai.

 Simbolika 

Šv. Jurgis iš seno simbolizavo gėrio kovą su blogiu. Jis buvo daugelio valstybių, tarp jų ir Lietuvos Didžiosios Kunigaikštystės globėjas. XVIII a. pabaigoje jis galėjo reikšti ir kovą su iš išorės plintančiu blogiu, pirmiausia su agresyviais Prūsijos kėslais.

Šv. Jurgis tuo laiku simbolizavo ATR kovą su drakonu – carine Rusija. Tai savo pamoksle Prienų parapinėje bažnyčioje 1792 m. vasario 14 d. pabrėžė Mykolas Pranciškus Karpavičius (politinis veikėjas, pamokslininkas, Vygrių vyskupas).Vytautas Kuzmickas. Gudriau nesugalvosi (I). Apie naujojo, drakoniško Prienų miesto įvaizdžio kūrimą… 2016-03-04, Gyvenimas.eu (tikrinta 2022-05-06). Jis, sakydamas pamokslą didžiojo Prienų pavieto įkūrimo proga, pažymėjo didžiųjų pertvarkymų ir herbo svarbą, kad juo „bus sugėdintas mūsų priešas, visas kraštas bus apsaugotas, silpnas apgintas, galingas pažabotas“.Mykolas Pranciškus Karpavičius. Rinktiniai raštai. Vilnius, 2005 // psl. 220.

 Istorija 

Prienams laisvojo miesto teises ir herbą – „šventojo Jurgio atvaizdas“, 1791 m. lapkričio 9 d. suteikė ATR valdovas Stanislovas Augustas privilegija Nr. 2.Prienų herbas privilegijoje. Archyvai.lt (tikrinta 2011-01-27). Prienų miesto herbas (1791-11-09).  Archyvai.lt (tikrinta 2022-05-06). Prienų herbas neteko galios XIX a. pradžioje, mažai naudotas ir ikikarinėje Lietuvoje.

Herbas atkurtas pagal Lietuvos Metrikos duomenis ir antspaudų ikonografiją, jį dekretu Nr. 899 1996 m. balandžio 1 d. patvirtino prezidentas Algirdas Brazauskas. Etalono autorius – dailininkas Rolandas Rimkūnas.

 Šaltiniai 

Herbas
Kategorija:1996 m. patvirtinti Lietuvos gyvenviečių herbai
Kategorija:Prienų rajono savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai